OpenLLM-France/wikimedia huggingface dataset:
# Bosc Comunal de Palau de Cerdanya

El Bosc Comunal de Palau de Cerdanya (oficialment en francès Forêt communale de Palau-de-Cerdagne) és un bosc del terme comunal de Palau de Cerdanya, a la comarca de l'Alta Cerdanya, de la Catalunya del Nord.
El bosc, de 4,09 km² està situat en el sector sud-est del terme comunal, on ressegueix el límit occidental de la comuna fins al seu mateix extrem meridional. Està dividit en tres sectors diferenciats.
El bosc està sotmès a una explotació gestionada per la comuna de Palau de Cerdanya, atès que es bosc és propietat comunal. Té el codi F16310H dins de l'ONF (Office national des forêts).

## Referències

* ↑ El Bosc Comunal de Palau de Cerdanya en els ortofotomapes de l'IGN
# Boťany

Boťany és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1332.
# Azerbaidjan al Festival de la Cançó d'Eurovisió 2012

La televisió amfitriona del Festival, l'azeriana ITV, organitza una preselecció oberta per escollir el seu representant.

## Organització

Els candidats podien enviar les seves propostes a la ITV des del 15 fins al 25 d'octubre de 2011. El nombre final de cançons rebudes va ser de 119.
Una combinació de jurat i televot decidirà a la fase televisada del procés l'artista que representarà el país transcaucàsic a la seva pròpia capital, Bakú.
El jurat que avalua els aspirants està compost per: Leyla Aliyeva, Husniya Maharramova, Zahra Badalbayli, Tunzala Agayeva i Natavan Sheikhova. Aquest jurat va triar 72 aspirants que passen a la fase televisada de la preselecció. La fase televisada comprèn vuit rondes preliminars (amb 9 aspirants per ronda), una semifinal amb els vuit escollits (un per ronda) i una gran final amb els tres millors semifinalistes.

## Candidats

Els candidats es donen a conèixer a cadascuna de les rondes preliminars.

## Resultats

* Ronda preliminar 1: 2 de desembre de 2011
* Orkhan Karimli - qualificat
* Elnara Hasanova
* Samra Rahimli
* Ramin Guliyev
* Kanan Gadimov
* Amil Gojayev
* Janana Zeynalova
* Orkhan Mirzayev
* Anastasiya Bedritskaya
* Ronda preliminar 2: 9 de desembre de 2011
* Maryam Karimova - qualificat
* Rufat Aliyev
* Mehriban Sadykhova
* Farid Hasanov
* Ilham Hamidov
* Huseyn Abdullayev
* Sehri Rahimova
* Live or Leave
* Elvin Babazadeh
* Ronda preliminar 3: 16 de desembre de 2011
* Khayyam Mustafazadeh - qualificat
* Farid Ramazanov
* Aytaj Valiyeva
* Rustam Allazov
* Rovshan Azizov
* Aysel Guluzadeh
* Yelena Karimova
* Anar Safarov
* Altun Zeynalov
* Ronda preliminar 4: 23 de desembre de 2011
* Fagan Safarov - qualificat
* Nadezhda Mikayilova
* Nigar Babayeva
* Empathy
* Kamran Azizov
* Emin Hasan
* Orkhan Nasibov
* Rinat Aslanov
* Ronda preliminar 5: 30 de desembre de 2011
* Elton Ibrahimov - qualificat
* Azad Shabanov
* Aydin Eyvazzadeh
* Günay Ahmadova
* Fidan Huseynova
* Elnara Kazimova
* Samir Mammadov
* Yan Kashepava
* Süleyman Agakishiyev
* Ronda preliminar 6: 6 de gener de 2012
* Adil Bakhishli - qualificat
* Bakhtiyar Gasimov
* Ramila Muradova
* Habil Ahmadov
* Orhan Efendi
* Elgiz Mammadov
* Cahangir Gasimzadeh
* Vlada Ahundova
* Ronda preliminar 7: 13 de gener de 2012
* Sabina Babayeva - qualificat
* Erkin Osmanli
* AD Gloriam
* Ayla Idrisova
* Kamran Abdullayev
* Hana Hasanova
* Heyal Taghiyev
* Natig Baghirov
* Azer Selimli
* Ronda preliminar 8: 27 de gener de 2012
* Arzu Ismayilova - qualificat
* Tofig Haciyev
* Rinat Allimov
* Ali Memmedli
* Ulker Guliyeva
* Abbas Kerimli
* Zaur Emiraslanov
* Ulvi Rashidov
* Caspian Dreamers

## Referències

* ↑ Alexandru Busa:Azerbaijan: 119 hopefuls for national selection www.esctoday.com (anglès)
* ↑ «119 entries received in Azerbaijan». eurovision.tv. Unió Europea de Radiodifusió.
* ↑ «72 acts qualify in Azerbaijan». eurovision.tv. Unió Europea de Radiodifusió.

## Vegeu també

* Festival de la Cançó d'Eurovisió 2012
# Battle Fantasia

Battle Fantasia (バトルファンタジア) és un arcade de lluita per a dos jugadors lliurat el 26 d'abril del 2007 al Japó i desenvolupat per Arc System Works, coneguts per Guilty Gear, i dissenyat per l'artista Emiko Iwasaki. Les versions per a PlayStation 3 i Xbox 360 foren llançades el 29 de maig del 2008 al Japó.

## Enllaços externs

* Pàgina web oficial Arxivat 2009-02-12 a Wayback Machine. (anglès)
* Pàgina web oficial (japonès)
# Alicia Dickenstein

Alicia Dickenstein (17 de gener de 1955, ciutat de Buenos Aires) és una matemàtica argentina coneguda pel seu treball en geometria algebraica, particularment en geometria tòrica.
En 1982 va obtenir el títol de Doctora en Matemàtiques per la Universitat de Buenos Aires, sota la direcció de Miguel Herrera. Dickenstein és Investigadora Superior del CONICET i professora a la Universitat de Buenos Aires. Va ser vicepresidenta de la International Mathematical Union durant el període 2015–2018. Des de 2019, es va incorporar com a Acadèmica Titular de l'Acadèmia Nacional de Ciències Exactes, Físiques i Naturals.
Va publicar el llibre Mat max: la matemàtica a tot arreu que presenta problemes matemàtics per als més petits.

## Altres publicacions

* Algorithms in Algebraic Geometry. The IMA Volumes in Mathematics and its Applications 146. Eds. Alicia Dickenstein, Frank-Olaf Schreyer, Andrew J. Sommese, ilustrada por Springer Sci. & Business Media, 162 p. 2010. ISBN 0387751556, ISBN 9780387751559
* Pensar Con Matematica 5 - Egb 2b0 Ciclo. Con Silvia Jauregui. Publicó Turtleback Books, 2000 ISBN 0613932005, ISBN 9780613932004
* Nilpotent Orders of Analytic Ideals, v. 65 de Departamento de Matemática: Impresiones previas, UBA. Con Carmen Sessa, 13 p. 1986

## Referències

* ↑ Mathematics Genealogy Project - Alicia Dickenstein
* ↑ «Incorporación a la Dra. Alicia Dickenstein como Académica Titular de la ANCEFN» (en castellà). Arxivat de l'original el 11 de maig de 2019. [Consulta: 11 maig 2019].
* ↑ Bio information from IMU
* ↑ «Alicia Dickenstein | European Women in Mathematics». Europeanwomeninmaths.org. Arxivat de l'original el 26 de maig de 2015. [Consulta: 26 maig 2015].
* ↑ «International Mathematical Union (IMU): EC 2015-2018». Mathunion.org. Arxivat de l'original el 24 de maig de 2015. [Consulta: 26 maig 2015].
* ↑ «Professor Alicia Dickenstein». .warwick.ac.uk, 20-03-2015. Arxivat de l'original el 29 de maig de 2015. [Consulta: 26 maig 2015].
* ↑ Newsletter European Mathematical Society June 2012 Issue 84
* ↑ «ACM Communications in Computer Algebra, v. 48, N. 4 (190) diciembre 2014». Arxivat de l'original el 2015-09-24. [Consulta: 12 octubre 2020].

## Enllaços externs

* Universitat de Buenos Aires – Alicia Dickenstein
* Google Scholar – Alicia Dickenstein
* Mate max: la matemàtica a tot arreu
# Bulnesia sarmientoi

Bulnesia sarmientoi o caquier de l'Índia o del Brasil és un arbre d'una gran part del Gran Chaco en Sud-amèrica, entre Argentina, Brasil i Paraguai. El seu nom comú és pal sant, ibiocaí, vora. De vegades en el mercat internacional s'anomena Paraguay lignum vitae, ja que les seves propietats i usos són similars al guaiac arbre del gènere Guaiacum.
La fusta de Bulnesia sarmientoi és de color marró, negra o verda (varia el color de verd oliva suau a xocolata), amb nusos. El ritidoma (escorça) és fi i lleugerament groguenc. La densitat d'aquesta fusta és d'entre 0,92 a 1,1 g/cm³.
El caquier de l'Índia s'empra per a gravadures i quan cal una fusta durable. De la seva fusta se n'extreu un tipus d'oli: oli de guaiac (o guayacol) per a ingredient de perfums. La seva resina, que es pot obtenir amb solucions orgàniques, s'utilitza per a fer vernís i pintures fosques.
El caquier del Brasil és apreciat per les seves propietats protectores de la pell humana, mitjançant la seva essència. Dona un bon carbó i bigues d'alta qualitat. Igniciona fàcilment, i produeix un fum olorós. Els natius de la regió del Chaco empren l'escorça per a tractar problemes d'estómac.
Les dues spp. més conegudes són Bulnesia arborea i Bulnesia sarmientoi.
# Bosquerola emmascarada caranegra

La bosquerola emmascarada caranegra (Geothlypis speciosa) és un ocell de la família dels parúlids (Parulidae).

## Hàbitat i distribució

Habita aiguamolls i zones humides a les terres altes del centre de Mèxic, a l'est de Michoacán, sud de Guanajuato i Mèxic DF.

## Referències

* ↑ «Bosquerola emmascarada caranegra». Cercaterm. TERMCAT, Centre de Terminologia. Rev. 20/03/2022(català)
# Bosc Comunal de Portè

El Bosc Comunal de Portè (oficialment en francès Forêt communale de Porté-Puymorens) és un bosc del terme comunal de Portè, a la comarca de l'Alta Cerdanya, de la Catalunya del Nord.
El bosc, força extens, de 5,31 km², està situat en el sector sud-oriental de la comuna, en el vessant sud de la riba esquerra del Riu de Querol, en el vessant nord del Punxó, la Serra de Bac d'Hortell i la Serra de la Portella de Bac d'Hortell.
El bosc està sotmès a una explotació gestionada per la comuna de Portè, atès que es bosc és propietat comunal. Té el codi F16221W dins de l'ONF (Office national des forêts).

## Referències

* ↑ El Bosc Comunal de Portè en els ortofotomapes de l'IGN
# Quelque chose à te dire

Quelque chose à te dire és una pel·lícula francesa dirigida per Cécile Telerman, estrenada el 2009.

## Argument

La família Celliers és una família normal: tots els membres que la formen estan completament bojos.
La Mady, una mare que es queda a casa d'uns seixanta anys, passa la major part del temps explicant horrors sobre les seves dues filles i el seu marit, Henry, un antic cap gran, un ésser estrany que ha retrocedit estranyament des de la seva jubilació. Antoine, el germà gran, un gerent d'empresa incapaç de dirigir una empresa, passa per una fallida rere una altra mentre l'Alice, la seva germana, pinta de manera compulsiva Madonnes deprimides i drogodependents, entre dos avortaments. Pel que fa a l'Annabelle, una infermera d'una unitat de cures intensives, intenta desesperadament salvar els seus éssers estimats predint el futur a les cartes.

## Repartiment

* Charlotte Rampling : Mady Celliers
* Patrick Chesnais : Henry Celliers
* Mathilde Seigner : Alice Celliers
* Pascal Elbé : Antoine Celliers
* Olivier Marchal : Jacques de Parentis
* Kerian Mayan : Yann Celliers
* Marina Tomé : Béatrice Celliers
* Sophie Cattani : Annabelle Celliers
* Gwendoline Hamon : Valérie de Parentis
* Laurent Olmedo : Christian Meynial
* Jérôme Soubeyrand : Nicolas Duval
* Nathalie Cerda : L'advocat
* Erick Desmarestz : El president del Tribunal de comerç
* Arnaud Gidoin: Hidalgo, el distribuïdor
* Nicky Marbot: Papon
* Olivier Claverie: l'oficial de division

## Al voltant de la pel·lícula

El títol original de la pel·lícula durant la fase de producció era La Faute des mères.

## Notes i referències

* ↑ Quelque chose à te dire a Unifrance
* ↑ Quelque chose à te dire, a telerama.fr

## Enllaços externs

* Lloc oficial
* Fitxa de la pel·lícula a StudioCanal
# Battle Mountain

Battle Mountain és una concentració de població designada pel cens dels Estats Units a l'estat de Nevada. Segons el cens del 2000 tenia 2.871 habitants.

## Demografia

Segons el cens del 2000, Battle Mountain tenia 2.871 habitants, 1.053 habitatges, i 732 famílies La densitat de població era de 613,25 habitants per km².
Dels 1.053 habitatges en un 41,9% hi vivien nens de menys de 18 anys, en un 54,6% hi vivien parelles casades, en un 9,9% dones solteres, i en un 30,5% no eren unitats familiars. En el 25,2% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,28.
Per edats la població es repartia de la següent manera: un 33,8% tenia menys de 18 anys, un 8,1% entre 18 i 24, un 29,0% entre 25 i 44, un 22,4% de 45 a 64 i un 6,7% 65 anys o més.
L'edat mediana era de 31,7 anys. Per cada 100 dones hi havia 104,05 homes. Per cada 100 dones de 18 o més anys hi havia 104,41 homes.
La renda mediana per habitatge era de 42.981 $ i la renda mediana per família de 50.995 $. Els homes tenien una renda mediana de 45.313 $ mentre que les dones 25.417 $. La renda per capita de la població era de 16.975 $. Aproximadament el 7,8% de les famílies i l'11,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Battle Mountain». American Fact Finder. Oficina del Cens dels Estats Units, 15-09-2010. Arxivat de l'original el 2020-02-16. [Consulta: 19 gener 2021].
* ↑ «Geographic Comparison Table-Battle Mountain». American Fact Finder. Oficina del Cens dels Estats Units, 15-09-2010.
# CSETI

El Centre per l'Estudi d'Intel·ligència Extraterrestre (en anglès Center for the Study of Extraterrestrial Intelligence, CSETI) és una organització sense ànim de lucre dedicada a la comprensió d'intel·ligència extraterrestre. Va ser fundada el 1990 pel doctor Steven M. Greer, que també és el director de l'organització. CSETI és un esforç de tot el món que se centra en la col·locació d'equips de recerca en l'àmbit on els OVNIs estan produint gran activitat aèria i em realitzar una recerca amb els equips de guia electrònics en llocs específics amb la finalitat d'iniciar la comunicació amb la intel·ligència extraterrestre. Els protocols de comunicació inclouen l'ús de so, senyals de llum i telepatia (consciència). La consciència o la telepatia és la principal manera utilitzada pels equips de recerca qualificats per iniciar el contacte amb la intel·ligència extraterrestre.

## Referències

* ↑ Masselos, Poppy «The aliens on the Internet». [Queensland, Australia], September 26, 2000, p. H04.
* ↑ Glick, Beverley «Don't tell the CIA but two generals have proof that ET exists and wants to make contact». , May 6, 2001, p. 45.
* ↑ Hulse, Tim «Make friends with an alien, says UFO man». [London, UK], July 26, 1998, p. 4.
* ↑ Hargrave, Sean «UFO group wants Congress to examine 'proof' of aliens». [London], April 27, 1997.
# Bosquerola embridada

La bosquerola embridada (Myiothlypis conspicillata) és un ocell de la família dels parúlids (Parulidae).

## Hàbitat i distribució

Habita la selva pluvial i vegetació secundària de la Sierra Nevada de Santa Marta, al nord de Colòmbia.

## Referències

* ↑ «Bosquerola embridada». Cercaterm. TERMCAT, Centre de Terminologia. Rev. 20/01/2023(català)
# Bridger

Bridger és una població dels Estats Units a l'estat de Montana. Segons el cens del 2000 tenia 745 habitants.

## Demografia

Segons el cens del 2000, Bridger tenia 745 habitants, 313 habitatges, i 200 famílies. La densitat de població era de 456,6 habitants per km².
Dels 313 habitatges en un 28,4% hi vivien nens de menys de 18 anys, en un 49,2% hi vivien parelles casades, en un 9,9% dones solteres, i en un 36,1% no eren unitats familiars. En el 31,9% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,94.
Per edats la població es repartia de la següent manera: un 27,5% tenia menys de 18 anys, un 7,9% entre 18 i 24, un 24% entre 25 i 44, un 23,2% de 45 a 60 i un 17,3% 65 anys o més.
L'edat mediana era de 40 anys. Per cada 100 dones de 18 o més anys hi havia 92,2 homes.
La renda mediana per habitatge era de 26.103 $ i la renda mediana per família de 32.981 $. Els homes tenien una renda mediana de 24.063 $ mentre que les dones 18.929 $. La renda per capita de la població era de 17.060 $. Aproximadament el 10,7% de les famílies i el 16,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bridger». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Bridger». American Fact Finder. Oficina del Cens dels Estats Units, 12-01-2010.
# Barbus paludinosus

Barbus paludinosus és una espècie de peix de la família dels ciprínids i de l'ordre dels cipriniformes. Viu a des d'Etiòpia fins a Angola i KwaZulu-Natal (Sud-àfrica), incloent-hi l'Àfrica central i l'Oriental.
Els adults poden assolir 15 cm de longitud.

## Referències

* 1 2 Luna, Susan M.; Geelhand, Dimitri. «Enteromius paludinosus (Peters, 1852) Straightfin barb». FishBas.
* ↑ Skelton, P.H.. A complete guide to the freshwater fishes of southern Africa (en anglès). Southern Book Publishers, 1993, p. 388.
# Albert Vives i Iglésias

Albert Vives i Iglésias (Lleida, 1926 - 1983) fou un artista català.
Inicià les seves primeres passes en el món de l'art pels volts dels anys cinquanta. Són moments de convivència i treball conjunt amb el pintor Ernest Ibàñez Neach, artista amb qui muntarà el 1953 un estudi al carrer Anselm Clavé, alhora que inícia els estudis de pintura a l'Escola del Cercle de Belles Arts de Lleida.
Durant aquests anys prodigarà la seva participació en certamens i concursos oficials, en lluita constant amb l'arrelat tradicionalisme pictòric lleidatà, tot començant un procés de depuració i síntesi de les formes que, immers en els camins de la modernitat, el durà a fundar l'any 1964 (juntament amb Ernest Ibàñez, Coma Estadella, Àngel Jové, Victor Pérez Pallarés i Jaume Minguell) el Grup Cogul, en un any en què el seu treball artístic fou distingit amb la Medalla Maria Vilaltella. En finalitzar aquesta experiència l'any 1965, Albert Vives reprèn progressivament els camins de la figuració immersa dins el conreu del paisatge, temàtica que ja no abandonarà fins al final dels seus dies.
Al Museu d'Art Jaume Morera de Lleida es conserven obres seves.

## Referències

* 1 2 3 4 Museu d'Art Jaume Morera. Albert Vives i Iglésias. Museu d'Art Jaume Morera, 2013 [Consulta: abril 2013].
* ↑ «Albert Vives i Iglésias». Gran Enciclopèdia Catalana. Barcelona: Grup Enciclopèdia Catalana.
* ↑ Cirici Pellicer, Alexandre «Arts plàstiques». Serra d'Or, 7, 07-07-1964, pàg. 31 [Consulta: 15 agost 2014].
# Banc de Girona

El Banc de Girona o «Banco de Gerona» va ser una entitat financera que va existir durant els anys 80 del segle xix. Va ser constituït el 9 de desembre de 1881, impulsat per 16 prohoms de la ciutat de Girona i altres viles properes. Tenia la seu central al carrer Albareda, 12, de la capital gironina. El seu primer president fou Narcís Heras de Puig, un advocat, escriptor que havia sigut prèviament president de la Diputació de Girona entre 1876 i 1878. El capital inicial de la institució era de 10.000 accions de 500 pessetes, subscrita en un 60% pels mateixos promotors, amb un 5% de l'import total desembolsat. Més endavant els promotors de l'empresa es van negar a aportar el 95% de capital restant, fet que va provocar les primeres crisis a la institució. Com que no es va arribar a cap acord, es va acordar la liquidació de l'entitat el 1883, que es faria efectiva el 1884.

## Referències

* ↑ F.G., L. «Els antecedents de Caja de Ahorros, Banco de Gerona i Crédito Gerundense». Diari de Girona, 06-06-2010 [Consulta: 16 maig 2015].
* ↑ Castells, Narcís «canvistes i banquers». Quaderns del Diari de Girona.
# Heliport de Downtown Manhattan

L'heliport del Downtown Manhattan és una plataforma d'aterratge per a helicòpters en el Moll 6 en el East River en el Lower Manhattan, Nova York, Nova York.

## Història

L'heliport de Downtown Manhattan es va inaugurar el 8 de desembre de 1960, complementant l'heliport de West 30th Street que s'havia inaugurat en 1956. En les dècades de 1960 i 1970, els helicòpters de Nova York Airways van volar des de l'heliport a l'Aeroport Internacional Newark Liberty (EWR), a l'Aeroport LaGuardia (LGA) i a l'Aeroport Internacional John F. Kennedy (JFK). El 2006, US Helicopter va reprendre el servei regular de passatgers amb vols cada hora a l'aeroport JFK fins a novembre de 2009, quan va cessar tot servei.
Avui en dia, gran part del trànsit de l'heliport és generat per Wall Street i el districte financer del Downtown Manhattan; els principals executius d'empreses i els lliuraments de documents urgents solen utilitzar l'heliport.
L'heliport és el lloc d'aterratge habitual del President dels Estats Units en les seves visites a Nova York. També és el punt de sortida de la majoria de tours en helicòpter a Nova York.

## Instal·lacions

L'heliport cobreix 0.81 ha a una elevació de 2.1 m. Té una helisuperficie, H1, 19 x 19 m de ciment. L'any que va acabar el 30 de desembre de 2003, l'aeroport va registrar 10,002 operacions aèries, una mitjana de 27 per dia: 90% aviació general i 10% militar.
La Corporació de Desenvolupament Econòmic de la Ciutat de Nova York estima que l'any 2014 es van realitzar més de 56.000 vols turístics en helicòpter des de l'heliport de Downtown Manhattan. Això exclou els helicòpters utilitzats per la policia i els hospitals, així com els vols xàrter privats per negocis o oci. En 2014, els vols no turístics van representar 1.936 dels 58.021 vols des de l'heliport del centre de la ciutat, només el 3 % del total.

## Referències

* ↑ FAA Airport Master Record for JRB (Form 5010 PDF), effective 2008-04-10
* ↑ Downtown Manhattan Heliport, official web site
* ↑ «Heliport at Battery Approved by City; Will Open in 1961». , May 28, 1960 [Consulta: 26 agost 2010].
* ↑ «Port Agency Opens 2d Heliport, Linking Downtown to Airfields». , December 9, 1960 [Consulta: 26 agost 2010].
* ↑ Nueva York, A. «Paseo en helicóptero por Nueva York» (en castellà). A Nueva York - La guía de Nueva York escrita por neoyorquinos, 28-04-2024. [Consulta: 9 octubre 2024].

## Enllaços externs

* Historial d'accidents de l'Heliport de Downtown Manhattan a Aviation Safety Network (anglès)
* Passejos turístics en helicòpter a Nova York
# Béloie

«Béloie» té aquests significats:

## Rússia

* Béloie (Adiguèsia), localitat de la república d'Adiguèsia, a Rússia
* Béloie (Sakhalín), localitat de l'óblast de Sakhalín, a Rússia

## Ucraïna

* Bile (Luhansk), localitat de l'óblast de Luhansk, a Ucraïna
# Buddingtonita

La buddingtonita és un mineral de la classe dels silicats, que pertany al grup del feldespat. Rep el nom en honor d'Arthur Francis Buddington (Wilmington, Delaware, EUA, 29 de novembre de 1890 - Quincy, Massachusetts, 25 de desembre de 1980), un mineralogista i petròleg, professor a la Universitat de Princeton.

## Característiques

La buddingtonita és un silicat de fórmula química (NH₄)(AlSi₃)O₈. Cristal·litza en el sistema monoclínic. La seva duresa a l'escala de Mohs és 5,5.
Segons la classificació de Nickel-Strunz, la buddingtonita pertany a «09.FA - Tectosilicats sense H₂O zeolítica, sense anions addicionals no tetraèdrics» juntament amb els següents minerals: kaliofilita, kalsilita, nefelina, panunzita, trikalsilita, yoshiokaïta, megakalsilita, malinkoïta, virgilita, lisitsynita, adularia, anortoclasa, celsiana, hialofana, microclina, ortosa, sanidina, rubiclina, monalbita, albita, andesina, anortita, bytownita, labradorita, oligoclasa, reedmergnerita, paracelsiana, svyatoslavita, kumdykolita, slawsonita, lisetita, banalsita, stronalsita, danburita, maleevita, pekovita, lingunita i kokchetavita.

## Formació i jaciments

Va ser descoberta a la mina Sulphur Bank, situada al comtat de Lake, a Califòrnia (Estats Units). Ha estat descrita en altres indrets de l'estat de Califòrnia, així com als estats de Nevada, Idaho i Wyoming. També se n'ha trobat a Mèxic, l'Argentina, Guatemala, Polònia, Ucraïna, la República Popular de la Xina, el Japó, Nova Zelanda i Austràlia.

## Referències

* ↑ «Buddingtonite» (en anglès). Mindat. [Consulta: 28 abril 2019].